Nedeljković: Sve uz saglasnost Beograda
Načelnik kosovsko-mitrovačkog okruga kaže da cilj kosovskih vlasti nije integracija severa Kosova nego proterivanje Srba i ne-Albanaca.
: : Mislim da je ovaj narod napokon odlučan i ovo je jedan opšte narodni otpor na severu Kosova i Metohije. Da jednostavno kažemo stop nasilnom ulasku, upadu nasilnom instaliranju kosovskih institucija i normalno da će ovaj otpor i ovaj narod na ulicama na barikadama biti dok se ne ispune alternativni naši zahtevi, odnosno dok ne budu povučeni kosovski carinici i Kosovska policija sa alternativnih prelaza. : : Svakako da Beograd stoji iza svih ovih naših odluka, naših stavova i normalno da mi ništa ne radimo bez dogovora i saglasnosti Beograda, i u ostalom ovo se tiče nas, našeg života našeg opstanka na ovim prostorima i naših porodica obzirom da ovde nije cilj da se sever Kosova integriše u Kosovske institucije, već da se Srbi i ostali nealbanci sa ovih prostora proteraju. : : Onog trenutka kada se budu povukli kosovski carinici i Kosovska policija, i kada se bude ispoštovao taj dogovor iz Brisela da prihvatanje Kosovskog pečata istovremeno ne znači instaliranje kosovske carine na ova dva prelaza i pokušaj naplate carine, normalno da će Kfor ukloniti svoj deo, nadamo se da će tako biti, a preostali deo barikada uklonićemo mi. Ovo je problem, problem koji se mora rešavati razumno, razgovorima, pregovorima i dijalogom, ne može se rešavati silom. : : Ne dijalog. To je različito shvatanje dogovora iz Brisela. Očito kada se razgovara sa Albancima moraju sve stvari detaljnije da budu pojašnjene i na kraju nešto i potpisano. Vidite i sami da šef Beogradskog tima kaže da nije bilo razgovora oko prelaza, da nije bilo razgovora oko dovođenja Kosovskih carinika, da nije bilo razgovora oko naplate, oko tokova novca kome će se vršiti uplata, a da albanska strana smatra da to što je beogradska strana prihvatila Kosovsku carinu i kosovski pečat da to istovremeno znači postaviti granicu na Jarinju i Brnjaku. : : Ja mislim da bi trebala Priština i Međunarodna zajednica, mislim na Kfor i Eulex, da izvuku pouku od 25-og jula pa na dalje, da se ne može silom na sever Kosova i Metohije i da te Međunarodne Kosovske institucije moraju da prepuste da se ova stvar i ovaj problem rešava dijalogom, nikako upotrebom bilo kakve sile. : Ne, ja ne očekujem obzirom da će Priština pokušati na svaki način da izbegne bilo kakav razgovor kada je u pitanju sever Kosova i Metohije, obzirom da sve ovo vreme Priština smatra da je to jedna nezavisna država i da oni ne žele da govore o statusu, već o tim tehničkim pitanjima. Međutim, dok se ne dotaknemo pitanja statusa, znači, neće moći da se rešavaju ni ova tehnička, odnosno svakodnevna pitanja. : : Na žalost, vrlo je teško deliti nešto što je naše, srpsko, međutim, ponovo kažem, na žalost Kosovo i Metohija su na neki način podeljeni na reci Ibrar. S obzirom da sever Kosova i Metohije u ovom trenutku ima neke povoljnije okolnosti za neku borbu i dalje odbranu, u odnosu na naše braću južno od Ibra koji moraju da prihvate, u takvom su okruženju da bi opstali na tim prostorima i da bi ostali da žive, oni moraju da se povinuju i na kraju prihvate mnoge propise i te takozvane države Kosovo.